0047.xml
ہانگ کانگ میں جمہوریت نواز مظاہرین کو پولیس نے مرچوں کا سپرے کرکے منتشر کردیا
ہانگ کانگ۔ یکم ستمبر (اے پی پی) ہانگ کانگ میں جمہوریت نواز مظاہرین پر پولیس نے مرچوں کا سپرے کرکے ان کو منتشر کردیا۔ ذرائع کے مطابق ہانگ کانگ میں چین کی نیشنل پیپلز کانگریس کی سٹینڈنگ کمیٹی کے اجلاس کے دوران مظاہرین نے اجلاس کے مقام پر قائم سیکورٹی چیک پوسٹ توڑ کرداخل ہونے کی کوشش کی جس دوران پولیس نے ان کو پیچھے ہٹانے کے لئے ان پر مرچوں کا سپرے کیا۔ مظاہرین ہانگ کانگ کو مکمل جمہوری نظام دینے کے لئے مظاہرہ کررہے تھے تاہم ان افراد کو سنٹرل کمیٹی کے اجلاس کے مقام کے قریب آگے بڑھنے سے روک دیا گیا۔ مظاہرین کی تعداد 100 کے قریب تھی ان سے کہا گیا کہ ہانگ کانگ کے سنٹرل مقامات پر قبضہ غیر قانونی ہے اور اگر ان کو آگے بڑھنے دیا گیا تو مظاہرین کے حوصلے مزید بلند ہوں گے اور مزید غیر قانونی اقدامات کئے جاسکتے ہیں۔ ہانگ کانگ میں طالبعلموں نے جو کہ ہانگ کانگ فیڈریشن آف سٹوڈنٹس کے ممبر ہیں نے وسط ستمبر سے اپنی جماعتوں کے بائیکاٹ کا اعلان کرتے ہوئے جمہوریت قائم کرنے کے حق میں ریلیاں نکالنے کا اعلان کیا
APP
01.09.14
0047p.xml
چین کا ہانک کانگ میں براہ راست انتخابات کرانے سے انکار نیشنل پیپلز کانگرس کی سٹینڈنگ کمیٹی کے نامزد امیدوار ہی انتخابات میں حصہ لیں گے
ہانک کانگ (اے پی پی ) چین کے نیشنل پیپلز کانگرس کی سٹینڈنگ کمیٹی نے ہانک کانگ میں براہ راست انتخابات کی اجازت دینے سے انکار کر دیا۔کمیٹی نے کہا ہے کہ ہانک کانگ میں اس کے نامزد امیدوار ہی انتخابات میں حصہ لیں گے۔ہانک کانگ کے چیف ایگزیکٹو کا انتخاب 5 لاکھ کوالیفائیڈووٹرز اپنا ووٹ کاسٹ کر کے کریں گے اور کسی کو بھی آزادانہ طور پر الیکشن لڑنے کی اجازت نہیں ہو گی۔دریں اثنا ہانک کانگ میں پولیس نے مرچوں کا سپرے کر کے جمہوریت نواز مظاہرین کو منتشر کر دیا ۔ہانک کانگ کی تمام طلبہ تنظیموں نے رواں ماہ جمہوریت کے حق میں ریلیاں نکالنے کا اعلان کیا ہے۔
daily_dunya
02.09.14